**Kisbér Város Önkormányzata Képviselő-testületének .../.... (...) önkormányzati rendelete**

**a helyi önkormányzati képviselők és a bizottság elnökének és tagjainak tiszteletdíjáról szóló 25/2020 (XII.22.) önkormányzati rendelet módosításáról**

Kisbér Város Önkormányzatának Képviselő-testülete a Magyarország helyi önkormányzatairól szóló 2011. CLXXXIX. törvény 143. § (4) bekezdés f) pontjában kapott felhatalmazás alapján, a Magyarország helyi önkormányzatairól szóló 2011. CLXXXIX. törvény 35. § (1) bekezdésében meghatározott feladatkörében eljárva a következőket rendeli el:

**1. §**

A helyi önkormányzati képviselők és a bizottság elnökének és tagjainak tiszteletdíjáról szóló 25/2020 (XII.22.) önkormányzati rendelet a következő 1/A. §-sal egészül ki:

**„1/A. §**

(1) A települési önkormányzati képviselők természetbeni juttatásként jogosultak:

*a)* internet előfizetésre,

*b)* az önkormányzat mindenkori mobiltelefon-flottájába történő belépésre.

(2) A települési önkormányzati képviselőnek az (1) bekezdés a) pontja szerinti természetbeni juttatást az általa előlegezett, számlával igazolt, szükséges költsége megtéríthető.”

**2. §**

A helyi önkormányzati képviselők és a bizottság elnökének és tagjainak tiszteletdíjáról szóló 25/2020 (XII.22.) önkormányzati rendelet 2. § (2) bekezdése helyébe a következő rendelkezés lép:

„(2) Hatályát veszti a helyi önkormányzati képviselők és a bizottság elnökének és tagjainak tiszteletdíjáról szóló 18/2014.(XII.12.) önkormányzati rendelet.”

**3. §**

Hatályát veszti a helyi önkormányzati képviselők és a bizottság elnökének és tagjainak tiszteletdíjáról szóló 25/2020 (XII.22.) önkormányzati rendelet

*a)* „Dr. Dörnyei Vendel” alcím címe,

*b)* „jegyző” alcím címe.

**4. §**

Ez a rendelet a kihirdetését követő harmadik napon lép hatályba.